उत्तर : हर लेखक अपने ढंग से लिखता है। उस की अपनी भाषा - मानदंड या सौंदर्य-बोध होता है। कौन कितना उस सौंदर्य-बोध, भाषा-सौष्ठव या विषय की गहराई को समझता या आँकता है - इन का मापदंड अलग-अलग है। इन की विवेचना या परख कोई कलात्मकता की कसौटी पर कैसे करे - यह तो कोई कलापारखी ही बता सकता है जो स्वयं में निरपेक्ष और निष्पक्ष हो और एक गूढ़ सौंदर्य दृष्टि रखता हो। अपनी ओर से हर लेखक अपनी उत्कृष्ट अभिव्यक्ति ही देता है। मेरी वैसी सौंदर्य आँकने वाली कूवत कहाँ!